М.Х. Дулати атындағы Тараз университеті

М.Х. Дулати атындағы Тараз университеті – ҚР жоғары оқу орны. Дулати университетінің білім беру қызметінде қазіргі кезеңде бакалавриатта – 103, магистратурада – 61, докторантурада – 9, барлығы 173 білім бағдарламасы бар. Университетте әскери кафедра жұмыс істейді. Сонымен қатар, 6 факультет, 1 институт, колледж және 3 студенттік жатақханасы бар. М.Х. Дулати атындағы Тараз өңірлік университетінің Басқарма төрағасы-ректоры – физика-математика ғылымдарының кандидаты, доктор PhD, қауымдастырылған профессор Байжұманов Мұхтар Қазбекұлы. М.Х. Дулати атындағы Тараз өңірлік университетінің жұмысы – оқу, ғылыми-инновациялық, тәрбие беру, өңірдің экономикалық, әлеуметтік және мәдени тіршілігімен тығыз байланысты. Себебі, университет көптеген мамандықтар бойынша мамандарды үш сатылы даярлауды іске асыратын және аймақтың жоғары білікті мамандарға қажеттілігін қамтамасыз ететін бірден-бір өңірлік жоғары оқу орны. Университте 2024 жылдың қыркүйек айынан бастап Д.И. Менделеев атындағы Ресей химия-технологиялық университетінің (РХТУ) филиалы ашылады деп жоспарлануда. Дулати университеті Әлем бойынша 3000-ға жуық жоғары оқу орындарының арасында рейтингте 1201-1400 орынға жайғасты. Times Higher Education World University Rankings 2024 жалпы рейтингіне «репортер» мәртебесімен енді. 2024 жылдың 18 наурызында Дулати университеті жалпы есепте QS Stars «3 жұлдыз» артықшылығына ие болды. QS Asia University Rankings рейтингінде 857 университет арасында 601-650 және Орталық Азия рейтингінде 30-орынға ие болды. Қазақстандағы 95 жоғары оқу орнының рейтингінде Дулати университеті сегізінші орынға ие болып, «А+» мәртебесін алды. 2023 жылғы тәуелсіз халықаралық қазақ ұлттық h-index рейтингінде Дулати университеті 151 ұйымның ішінде 31-орынға ие болды.«Білім сапасын қамтамасыз ету жөніндегі тәуелсіз агенттік» рейтингінде Қазақстан университеттері арасында 8-орынға ие. Бүгінгі жағдайы Университетте бір мыңнан астам жоғары білікті оқытушы жұмыс істейді, соның ішінде 320- ғылым докторы мен кандидаты және философия докторы бар. М.Х. Дулати атындағы Тараз өңірлік университеті әлем бойынша 3000-ға жуық жоғары оқу орындарының арасында рейтингте 1201-1400 орында. Тарихы Дулати университетінің тарихы 1958 жылдан бастау алады. Алғашында Жамбыл жеңіл және тамақ өнеркәсібі технологиясы институты болып құрылған. 1962 жылы Алматы қаласындағы Қазақ ауылшаруашылық институтының гидромелиоративтік факультеті негізінде Жамбыл гидромелиоративтік-құрылыс институты ашылды. 1963 жылы – Қазақ химия-технологиялық институты филиалының негізінде Жамбыл жеңіл және тамақ өнеркәсібі технологиялық институты құрылды. 1996 жылы – Жамбыл педагогикалық институты негізінде Жамбыл университеті құрылды. 1997 жылы Жамбыл университетіне Мұхаммед Хайдар Дулатидің есімі берілді. 1998 жылы – Жамбыл университеті, Жамбыл жеңіл және тамақ өнеркәсібі технологиялық институты және Жамбыл гидромелиоративтік-құрылыс институты бірігуі негізінде М.Х. Дулати атындағы Тараз мемлекеттік университеті құрылды. Факультеттер * Педагогика және әлеуметтік ғылымдар факультеті * Жаратылыстану ғылымдары факультеті * Экономика және құқық факультеті * Филология және гуманитарлық ғылымдар факультеті * Технологиялық факультет * Дене шынықтыру және алғашқы әскери дайындық факультеті Институттар * Су шаруашылығы, экология және құрылыс институты Колледж * Қаратау тау-технологиялық колледжі Университет ректорлары * 1958-1972 – Сейітов Хамза Сейітұлы * 1962 ж – Жулаев Рахмет Жанғазыұлы * 1972-1987 - Мұхаметқалиев Тасболат Марденұлы * 1987-1991 – Владимир Миллер Иосифович * 1991-1998 – Мәдиев Өскенбай Қабылбекұлы * 1973-1992 – Үркімбаев Марс Фазылұлы * 1992-1998 – Сүлейменов Жүсіпбек Тәшірбайұлы * 1996 ж – Бишимбаев Қуандық Уәлиханұлы * 1998—2001 - Бишимбаев Қуандық Уәлиханұлы * 2001-2008 - Бектұрғанов Әбдіманап Елікбайұлы * 2008-2012 – Әшімжан Сүлейменұлы Ахметов * 2012-2020 – Махметғали Нұрғалиұлы Сарыбеков * 2021 жылы – Ержан Әмірбекұлы * 2021-2022 – Ешенқұлов Талғат Ілияұлы * 2022 ж 1-желтоқсаннан Байжұманов Мұхтар Қазбекұлы Ғылым және коммерцияландыру Дулати университетінде «Ғылым және коммерцияландыру» департаменті жұмыс істейді. Елдің және Жамбыл өңірінің өзекті, басым проблемалары бойынша, оның ішінде нанотехнологиялық және биотехнологиялық бағыттар бойынша іргелі және қолданбалы зерттеулер жүргізуді қамтамасыз етеді. Сондай-ақ олардың нәтижелерін өндіріске енгізуге жәрдемдеседі. Инновациялық жобаларды әзірлеу мен іске асыруды жандандырып, Жамбыл өңірінде жаңа инновациялық өндірістерді құруға атсалысады. Ғылыми зерттеулердің оқу-тәрбие процесімен байланысын оқытушыларды, студенттерді, магистранттарды, аспиранттарды ҒЗЖ-ға кеңінен тартып, білім беру процесінде ғылыми зерттеулердің нәтижелерін белсенді пайдалану жолын нығайтады. Халықаралық қызмет 2023-2024 Оку жылы Өзара тиімді, бірлескен келісім-шарттар мен меморандумдар жасау Білім беруді интернационалдандыру университет қызметінің маңызды стратегиялық басымдығы болып табылады. Интернационалдандыру стратегиясын іске асыру және академиялық ұтқырлық бағдарламаларын дамыту үшін университет бүкіл әлем бойынша серіктес жоғары оқу орындарымен 185 шартқа қол қойды. Оның ішінде: алыс шетелде – 60 ЖОО, ТМД елдерінде – 68 ЖОО, Қазақстан бойынша - 57 ЖОО. Шетелдік ғалымдарды тарту келесі бағдарламалар бойынша жүзеге асырылуда: Erasmus+, DAAD,Fulbright (АҚШ елшігінің қаржыландыруымен), Оңтүстік Корея елшілігінің қаржыландыруы, республикалық бюджет есебінен. Серіктес университеттер * Гангнам Ұлттық Ғылым және технологиялар университеті, Корея * Томаша Бата университеті, Чехия * Анталья туризм академиясы, Түркия * Еге Университеті, Түркия * Скандинавия Академиялық ұтқырлық институты, Финляндия * «Неофит Рильски» Оңтүстік –батыс университеті, Болгария * Сегед университеті, Мәжірстан * Хайльбронн университеті, Германия * Гданьск технологиялық университеті, Польша * Пшасныш лингвистикалық -техникалық университеті, Польша * Лодз университеті, Польша * Браганса политехникалық институты, Португалия * Малага университеті, Испания * Витаутас Магнус университеті|, Литва * Вайнштефан Триздорф университеті, Германия * Гливице қаласындағы Силезиялық технология университеті, Польша * Острава техникалық университеті, Чехия * Бельгиялық білім беру кеңесі Брюссель, Бельгия * Султан Сюриф Касим Риу мемлекеттік ислам университеті, Индонезия * Варна экономика университеті, Болгария * Сельчук Университеті, Түркия * Мугла Сыткы Кочман Университеті, Түркия * Афина Ұлттық техникалық университетінің теориялық және есептеу физикасы зертханасы, Греция * Небраска университеті, АҚШ * Н.Г.Чернышевский атындағы Саратов ұлттық зерттеу мемлекеттік университеті, Ресей * А. Н. Косыгин атындағы Ресей мемлекеттік университеті (Технологии. Дизайн. Искусство), Ресей * Иванов мемлекеттік политехникалық университеті, Ресей * Мәскеу мемлекеттік педагогикалық университеті, Ресей * Томск мемлекеттік педагогикалық университеті, Ресей * Беларусь мемлекеттік мәдениет және өнер университеті, Беларусь Республикасы * Беларусь мемлекеттік өнер академиясы, Беларусь Республикасы * И.Арабаев атындағы Қырғыз мемлекеттік университеті, Кыргызстан * Украина державск химия-технологиялық университеті, Украина * Джизақ политехникалық институты, Өзбекстан * Армения ұлттық сәулет және құрылыс университеті, Армения * Баку еуразиялық университеті, Әзербайджан * Шота Руставели атындағы Батуми мемлекеттік университеті, Грузия * Акакия Церетели Университеті, Грузия * Ажинияз атындағы Нүкіс мемлекеттік педагогикалық институты, Қарақалпақстан Республикасы * Альфраганус университеті, Ташкент қаласы, Өзбекстан Республикасы Университет құрылымы Академиялық жұмыс жөніндегі департамент Маркетинг және кәсіптік бағдарлау департаменті Стратегиялық даму басқармасы Жобалық басқару және цифрландыру орталығы Халықаралық ынтымақтастық басқармасы Кадрлардың біліктілігін арттыру және қайта даярлау орталығы Кітапханалық-ақпараттық орталық Ғылым және коммерцияландыру департаменті «Бауыржантану» ҒЗО «Дулатитану және өңір тарихы» ҒЗО «А.С. Ахметов атындағы наноинженерлік зерттеу әдістері» инженерлік бейіндегі ғылыми-зерттеу зертханасы «Гидравлика және гидротехникалық құрылыстар» «Спектрофотометрия зертханасы» «Инфрақызыл спектроскопия зертханасы» «Хроматографиялық зертхана» «Атом-эмиссиялық спектрометрия зертханасы» «Тампонаждық материалдар мен бұрғылау ерітінділерінің қасиеттерін зерттеу» «Суды тазарту және материалдар» Техникалық қолдау және IT қолдау орталығы Корпоративтік клиенттермен жұмыс жөніндегі бөлім Әлеуметтік жұмыс басқармасы Ақпарат және медиакоммуниция орталығы Мұражай Әкімшілік-шаруашылық басқармасы «Dulaty university» баспасы Студенттерді есепке алу бөлімі Білім алушыларға қызмет көрсету бөлімі Инклюзивті білім берудегі психологиялық бейімделу орталығы Дінтану орталығы Студенттердің шығармашылығын дамыту орталығы Сұңқар спорт клубы DU UNION жастар орталығы Қоғамдық қабылдау бөлімі